Valborg Maria Sirnes

Valborg Maria Sirnes (født i 1951) er en norsk maler, forteller og kunstformidler.

Hun er blant annet utdannet på malerlinjen på Statens håndverks- og kunstindustriskole.

Liv og arbeid 
Valborg Maria Sirnes er født i Oslo, men oppvokst i Bergen, men bor nå i Modum. Hun er utdannet fra Statens Lærerskole i Forming, Statens Håndverks og Kunstindustriskole, Universitetet i Bergen, Høyskolen i Oslo i praktisk pedagogisk formidling og museumsformidling, og Menighetsfakultetet i Oslo.
Sirnes har hatt oppdrag for blant andre Festspillene i Bergen, Nasjonalgalleriet, Riksutstillinger, Pilotgalleriet, Turneorganisasjonen, Den Kulturelle Skolesekken, Den Norske Kirke, Modum Bad, Blaafarveværket, Fylkesbiblioteket i Hordaland, Maihaugen og Folkemuseet på Bygdøy. Hun har fått stipend fra Norsk Kulturråd og Stange Kommune.

Kunstner 
Sirnes arbeider som maler, tegner og grafiker. 
Hun har hatt mange separatutstillinger som billedkunstner i diverse kunstforeninger og gallerier. Hun er innkjøpt av Modum Bad og Stange kommune.

Formidler 
Hun har lest inn flere lydbøker for Blindeforbundet og driver podcasten «Visit my art studio» hvor hun intervjuer kvinnelige kunstnere om deres liv og arbeid.
Sirnes har også lest inn boken Trollskap på cd.  Lydboken er laget for å gi nye generasjoner kjennskap til fortelleren Theodor Kittelsen, som ved ord og bilde gav form til så mange av mysteriene i naturen. Det ledsagende heftet viser alle Kittelsens illustrasjoner til Troldskab som første gang utkom 1892.

Hun har turnert med sin en kvinnes forestilling «ALBERTINE». Med utgangspunkt i romanen og maleriet av Christian Krohgs «Albertine i politilægens venteværelse», 1885–87» går hun inn og ut av forskjellige roller. Dels er hun Albertine, dels maleren, juristen, og forfatteren Krohg som vekker samtidens lovgivere for så å gå over til nåtidens situasjon for de prostituerte I Norge med loven fra 2009. Forestillingen er laget i samarbeid med Nasjonalmuseet for kunst, arkitektur og design.

Arbeider

Separatutstillinger  
 2002  Kongsfoss Kunstnersenter 
 1997  Bakkehuset, ModumBad 
 1995  Galleri Henrik, Eidsvoll 
 1994  Galleri Tyra, Ringerike 
 1992  Galleri Rustad, Toten 
 1990  Prins Carl, Modum Bad 
 1989  Stange Kunstforening 
 1980  Rygge Kunstforening 
 1988  Modum Bad 
 1979  Galleri Refsahl, Toten 
 1978  Galleri Henrik, Eidsvoll

Kunstformidling 
 2013–2017 DKS Pilot galleriet i Buskerud
 Den Kulturelle Skolesekken i Nordland 
 2013  Den Kulturelle Skolesekken i Rogaland
 2010–2013 Den Kulturelle Skolesekken i Akershus
 2010–2012 Den Kulturelle Skolesekken i Buskerud
 2012  Kunstnerhjemmet til Christian Skredsvig; Hagan i Eggedal
 2012  Kunstnerhjemmet til Theodor Kittelsen; Lauvlia i Sigdal
 2011  Kistefoss museet
 2001–2005 Pilotgalleriet i Buskerud
 1998–2000 Riks-utstillinger
 1994–1997 Nasjonalgalleriet i Oslo

Fortellervirksomhet 
 Turne med bokbåten Epos for Hordaland fylkesbibliotek
 Turne i Hedmark for Turneorganisasjonen i Hedmark
 Turne i Buskerud for Buskerud fylkesbibliotek
 Fortelleroppdrag:  Nasjonalgalleriet, Folkemuseet på Bygdøy, Universitetet i Oslo, Hedmarksmuseet, Maihaugen på Lillehammer, Blaafarveværket i Modum, Festspillene i Bergen, Den Norske Kirke, Modum Bad

Stipend 
 Norsk Kulturråd
 Stange Kommune

Referanser

Eksterne lenker 
 

Norske billedkunstnere